AAV กำไรอยู่ในช่วงฟื้นตัวดีแนะซื้อเป้า 6 บ.อัพไซด์ 36%
AAVคงคำแนะนำ ซื้อ ด้วยราคาพื้นฐาน 6.00 บาท ซึ่งประเมินด้วย P/BV ปี 59 ที่ 1.3 เท่า ราคาปิดมีส่วนเพิ่มอีก 26% เรายังคงมีความเชื่อว่า AAV จะได้รับประโยชน์สูง จากความต้องการเดินทางท่องเที่ยวมายังไทยเพิ่มมากขึ้น จากนักท่องเที่ยงต่างประเทศ
12 พ.ย. 2558

บล.ดีบีเอสฯ ระบุในบทวิเคราะห์ (12 พ.ย.) ว่า บริษัท เอเชีย เอวิเอชั่น จำกัด (มหาชน) หรือ AAV กำไรหลักไตรมาส 3/58 เป็น 230.7 ล้านบาท เพิ่ม 7% เทียบไตรมาสก่อนหน้าและดีขึ้นกว่าเทียบช่วงเดียวกันของปีก่อนที่เป็น -256 ล้านบาท ส่วนกำไรหลัก 9 เดือน ปี 58 สอดคล้องกับที่คาดไว้เป็น 1,046.7 ล้านบาท ซึ่งสูงกว่า 9 เดือน ปี 57 ที่มีกำไรสุทธิเพียง 307.9 ล้านบาท นอกจากนี้คิดเป็นสัดส่วนเทียบกับที่เราและตลาดประมาณการไว้ในสัดส่วน 68%/69% ตามลำดับ
รายได้ไตรมาส 3/58 เพิ่มถึง 31%เทียบช่วงเดียวกันของปีก่อน สืบเนื่องจาก yields และปริมาณการขนส่งที่สูงขึ้น Cost/ASK ต่ำลง 9% เทียบช่วงเดียวกันของปีก่อนในไตรมาส 3/58  เพราะต้นทุนค่าเชื้อเพลิงที่น้อยลง
คงคำแนะนำ ซื้อ ด้วยราคาพื้นฐาน 6.00 บาท ซึ่งประเมินด้วย P/BV ปี 59 ที่ 1.3 เท่า ราคาปิดมีส่วนเพิ่มอีก 26% เรายังคงมีความเชื่อว่า AAV จะได้รับประโยชน์สูง จากความต้องการเดินทางท่องเที่ยวมายังไทยเพิ่มมากขึ้น จากนักท่องเที่ยงต่างประเทศ